petak, 9. oktobar 2015. 09:32h\nŠef delegacije EU u Srbiji Majkl Devenport obišao je juče Vršac, koji je jedan od najuspešnijih gradova u Srbiji u korišcenju predpristupnih fondova EU, i porucio da je kljuc uspeha u efikasnoj saradnji lokalne samouprave sa privredom, te da po tome druge opštine u Srbiji treba da se ugledaju na Vršac.\nOpština Vršac je prethodnih godina od EU dobila više od 10 miliona evra, a Devenport je juče obišao našu opštinu, gde se sastao sa privrednicima južnobanatskog regiona, i upoznao se sa najuspešnijim projektima koje je sprovela opština Vršac, a koje je finansirala EU kroz programe prekogranicne saradnje sa Rumunijom.\nOvo je put kojim bi trebalo da idu i druge opštine i gradovi u Srbiji i ovakvo efikasno korišcenje evropskih fondova može da posluži kao upustvo za druge - izjavio je Devenport novinarima prilikom posete Tehnološkom parku u Vršcu, gde je obišao buduci biznis inkubator.\nPre Tehnološkog parka Devenport je obišao i Agriko pijacu i Regionalni centar kulturne baštine Banata "Konkordija".\nOn je naglasio da je EU posvecena razvoju srpske privrede i da je veoma ponosan što je EU finansijski i moralno podržala projekat tehnološkog parka, gde sada ima deset kompanija i otvoreno nekoliko hiljada novih radnih mesta.


Rastko: Svečana akademija 2019.\nSvečana akademija 2019.\nNajsvečaniji deo Akademije bila je dodela Svetosavskih plaketa i predstavljanje najuspešnijih učenika osmog razreda. Plaketa „Sveti Sava” je priznanje koje se dodeljuje najboljim učenicama naše škole za izuzetne rezultate u učenju i oni su potencijalni dobitnici Vukove diplome na kraju školovanja kod nas. Dobitnici Plakete „Sveti Sava” su svojim radom i ponašanjem, kako na časovima tako i u vannastavnim aktivnostima, dokazali da su najbolji u našoj školi. U prepunom amfiteatru publika je velikim aplauzom pozdravila ovogodišnje dobitnike. Ovogodišnji dobitnici Plakete su sledeći učenici:\nNataša Mehić, nastavnica srpskog jezika


Konferencija o primeni Konvencije o eliminsanju svih oblika diskriminacije žena u Srbiji | SOS Vojvodina\nMreža SOS Vojvodina u saradnji sa partnerima u realizaciji projekta „Izveštaj iz senke ženskih organizacija iz Srbije o primeni CEDAW i Konvencije Saveta Evrope o sprečavanju i borbi protiv nasilja prema ženama i nasilja u porodici u Republici Srbiji“ organizovala je Konferenciju o primeni CEDAW Konvencije u Srbiji. Ova konferencija je okupila preko osamdeset predstavnica i predstavnika institucija, medjunarodnih organizacija kao i mnogobrojnih organizacija civilnog društva iz Srbije. Konferencija je održana je 27. maja u Palati Srbija u Beogradu.\nProgram konferencije je bio podeljen u nekoliko oblasti. U uvodnom delu konferenciju je otvorila Biljana Stepanov, predsednica Mreže SOS Vojvodina. Osim nje u uvodom delu su govorili Milana Rikanović, direktorka UN Women Srbija, Zorana Mihajlović Potpredsednica Vlade Srbije i predsednica Koordinacionog tela za rodnu ravnopravnost, Leonetta Pajer, predstavnica Delegacije EU u Srbiji, Ruth Stewart, Ambasadorka Australije i Suzana Paunović, direktorka Kancelarije za ljudska i manjinska prava.\nTom prilikom ministarka Zorana Mihajlović je izjavila „Rodna ravnopravnost u Srbiji još nije postignuta u svim oblastima. Neophodna šira društvena akcija, kako bi se svest o nasilju nad ženama podigla na još viši nivo.“\nNakon uvodnog dela započeli smo predstavljanje preporuka CEDAW komiteta upućenih Srbiji marta 2019. kao i predloga za njihovu primenu. Marija Babovć iz grupe za razvojnu inicijativu SeCons, govorila je o povezanosti odredbi CEDAW konvencije i Ciljeva održivog razvoja 2030 Ujedinjenih nacija. Pored nje u ovom delu konferencije govorili su još Milan Marković, šef kancelarije OHCHR u Srbiji, Sonja Tošković, izvršna direktorka Beogradskog centra za ljudska prava, Kosana Beker, programska direktorka FemPlatz; Klaster za rodnu ravnopravnost PMUNLJP\nU ime Mreže SOS Vojvodine po oblastima na kojima su radili preporuke CEDAW komiteta su predstavljale su: Pravni okvir i pristup pravdi – Marijana Pajvančić, Ženska Platforma za razvoj Srbije-Palić; Politička participacija žena i mehanizmi za ostvarivanje rodne ravnopravnosti – Marija Srdić, Akademija ženskog liderstva; Socio-ekonomska prava i prava žena iz višestruko marginalizovanih grupa – Marija Babović, SeConS, Zorica Mršević, Institut društvenih nauka, Svjetlana Timotić, Iz Kruga Vojvodina, Danica Jovanović, Udruženje Roma Novi Bečej; Brak i porodica – Danica Todorov, Centar za podršku ženama, Andrijana Čović, Centar za podršku ženama; Nasilje nad ženama; Žene, mir i bezbednost; Rodni stereotipi i predrasude – Biljana Stepanov, Centar za podršku ženama, Maja Bjeloš, stručnjakinja za oblast bezbednosti, Zorica Mršević, Institut društvenih nauka\nPreporuke usmerene na unapređenje položaja žena iz višestruko marginalizovanih društvenih grupa predstavili su: Nada Sataric, AMITI o položaju starijih žena, Kosana Beker, FemPlatz o položaju žena na selu, Maja Šenk, LABRIS o položaju LBTI žena i Milan Aleksić, ATINA, u vezi sa položajem izbeglica.\nU drugom delu konferencije, podeljeni u četiri radne grupe, učesnice i učesnici su razgovarali o predlozima za praćenje kao i prioritetnim pitanjima koja nisu obuhvaćena preporukama CEDAW komiteta a nameću se kao važna za praćenje položaja žena danas u Srbiji. Prezentovani zaključci radnih grupa će dalje poslužiti u procesu praćenja primene preporuka i komunikacije sa nadležnim državnim institucijama.\nDrugog dana konferencije predstavnici-ce organizacija civilnog društva i stručnjaci-kinje okupljeni oko Mreže SOS Vojvodina, koji su učestvovali u pisanju nezavisnog izveštaja prema CEDAW komitetu, su radili na uspostavljanju monitoring procesa primene CEDAW preporuka i pripadajućim indikatorima kojima će se pratiti ova primena. Organizacije su se dogovorile da nastave sa zajedničkim radom, praćenjem i zalaganjem na primeni svih preporuka CEDAW komiteta u potpunosti.\nOva konferencija je organizovana u saradnji sa Delegacijom Evropske Unije u Republici Srbiji, Koordinacionim telom za rodnu ravnopravnost, Kancelarijom za ljudska i manjinska prava Vlade RS, kancelarijom UN Women u Srbiji i SeCONS grupom za razviojne inicijative.\nOvaj projekat se realizuje uz finansijsku podršku Evropske Unije u okviru programa: ‘‘Zaustavljanje nasilja nad ženama na zapadnom Balkanu i u Turskoj: Primena normi, promena svesti” koji u Srbiji sprovodi agencija UN Women.\nMreža SOS Vojvodina je tokom 2018. godine u okviru projekta „Izveštaj iz senke ženskih organizacija iz Srbije o primeni CEDAW i Konvencije Saveta Evrope o sprečavanju i borbi protiv nasilja prema ženama i nasilja u porodici u RS“ pripremila nezavisni izveštaj i dostavila ga CEDAW komitet. Izveštaj iz senke je izradio tim partnerskih organizacija civilnog društva koje je Mreža SOS Vojvodina okupila. Među njima su Centar za podršku ženama (Kikinda), Zrenjaninski edukativni centar, Udruženje Roma Novi Bečej, …Iz kruga Vojvodina (Novi Sad), Akademija ženskog liderstva (Beograd), Resursni centar za podrška istraživanjima (Beograd,) Beogradski Fond za političku izuzetnost (Beograd), SeCons (Beograd), Atina (Beograd) i nezavisneih ekspertkinja: Marije Babović, Biljane Stepanov, Marijane Pajvančić, Danice Todorov, Sofije Mandić, Zorice Mršević, Maje Bjeloš, Andrijane Čović i Svetlane Janković.


Press Online :: Politika :: MILOŠ VASIĆ: ŠIKANIRANJE NOVINARA PRAKSA U SRBIJI\nMILOŠ VASIĆ: ŠIKANIRANJE NOVINARA PRAKSA U SRBIJI\nNovinar nedeljnika "Vreme" Miloš Vasić uputio je danas otvoreno pismo javnosti, u kojem ukazuje da se protiv njega vode montirani sudski postupci zbog tekstova o organizovanom kriminalu.\nVasić piše da se uredno pojavljuje na suđenjima, po svim tužbama koje su protiv njega podnete, za razliku od - kako piše - "lažljivca Dejana Mihajlova, generalnog sekretara Vlade Republike Srbije koji sebi dozvoljava da se dvadeset i šest puta ne pojavi na ročištu".\nOn navodi da su novinari u Srbiji i danas pod pretnjom da će biti tuženi za klevetu. Ako pišu o njima, novinare tuže čak i kriminalci koje je policija kao takve označila u "Beloj knjizi". On je podsetio da se prihvataju tužbe za klevetu bivšeg urednika "Politike Ekspres" Slobodana Jovanovića, penzionisanog generala Ace Tomića i drugih.\n"Licemeri, lažovi, prostaci, ološ i kriminalci tužakaju pristojne ljude koji svoj novinarski javni posao obavljaju uz dužnu pažnju, na koju su profesionalno obavezni. Sve to dovelo je do situacije u kojoj je političko šikaniranje novinara preko sudova postalo vladajuća praksa", ocenio je Vasić u pismu javnosti i NUNS-u.\nNovinar "Vremena" ističe da i advokat Biljana Kajganić protiv njega vodi proces zbog članka "Saradnici, advokati i stari drugari" koji je "Vreme" objavilo 9. septembra 2004. godine.\n"U tom članku reč je o izvesnom telefonskom razgovoru u kojem advokat Biljana Kajganić pokušava da nagovori begunca od pravde Dejana Milenkovića, zvanog i Bagzi, da lažno svedočeći okrivi neke ljude za izvesno ubistvo, a on to odbija", piše Vasić.\nOn je ukazao da je posle svedočenja Bagzija jasno da je na njega u najmanje dva navrata (januar 2003. i jun 2004.) vršen pritisak da za ubistvo Momira Gavrilovića - Gavre (avgust 2001.) optuži Ljubišu Buhu - Čumeta i druge.\n"Suština stvari jeste da je Bagzi Milenković bio nagovaran da lažno svedoči o događajima politički osetljivim u trenucima koji su se podudarali sa političkim kampanjama", dodao je Vasić.\n"Ne može čovek da odoli, a da ne prizna da je u toj smrdljivoj priči jedan ovejani gangster Dejan Milenković ispao pošteniji od: ministara, direktora, advokata, predsedničkih kandidata, generalnih sekretara Vlade i tušta i tma istih takvih kao i oni", zaključio je u pismu novinar Vasić.


Srbija gubi više od milion evra svaki dan – Bankar.rs\nHome/ANALIZE/Srbija gubi više od milion evra svaki dan\nautor1 February 5, 2019\nProšlo je dva i po meseca od kako su privremene vlasti u Prištini uvele takse od 100 odsto na robu iz Srbije i Bosne i Hercegovine. U tom periodu prema informacijama Privredne komore Srbije na tržište KiM plasirano je oko 90 milona evra manje robe iz centralne Srbije. Dok prema navodima kosovskih medija, u tom periodu Srbija je izgubila oko 100 miliona evra.\n“Ako uzmemo u obzir da smo u novembru izgubili 20 miliona evra, u decembru 35 miliona i ukoliko bi se nastavio trend iz decembra, pošto smo ceo decembar bili pod merama, to bi bilo oko 90 miliona evra gubitka”, rekao je rukovodilac Centra za regionalnu saradnju i komorski investicioni forum (KIF) u PKS Aleksandar Radovanović.\nKako piše ovaj prištinski list, zbog ogromnih finansijskih gubitaka, raste međunarodni pritisak na premijera Ramuša Haradinaja. Sjedinjene Države (SAD) i Evropska unija hitno traže ukidanje taksi.\n“Podaci su takvi da ne možemo da procenimo kolika je konačna šteta svih kompanija koje posluju sa KiM. Ali, što duže mere traju, to će za naše privrednike biti nepovoljnije pošto je neko drugi zauzeo prostor. Svima je jasno da ćemo se ukoliko ostanu te takse teško vratiti na to tržište”, kazao je Radovanović Tanjugu.\nGubici Kosovo PKS Srbija Takse\nIzabrana konsultantska kuća za procenu vrednosti “Laste”


Besplatni Telenor Internet parkovi u Beogradu | UrbanStandard\nHome Orange Besplatni Telenor Internet parkovi u Beogradu\nTelenor je omogućio pristup internetu u sledećim arkovima:\nPark kod Vukovog spomenika,\nSkejt park na Novom Beogradu,\nPark Zvezdara i\nTelenor internet parkovi u značajnoj meri olakšavaju boravak turistima, omogućujući im da brzo i besplatno dobiju informacije o turističkoj ponudi prestonice i Srbije. Posetioci ovih parkova povezuju svoje pametne telefone, tablete, računare i druge uređaje na otvorenu Wi-Fi bežičnu mrežu (SSID: Telenor internet park), koja je posredstvom Telenorove Pametne mreže povezana na internet.\nU saradnji sa Gradom Beogradom Telenor već šestu godinu zaredom aktivno doprinosi širenju informatičke pismenosti, čini internet dostupnim sve većem broju ljudi i pomaže Beogradu da ide u korak sa svetskim metropolama koje imaju besplatne internet parkove. U narednom periodu Telenor planira da pokloni internet parkove i građanima Leskovca, Sremske Mitrovice, Kragujevca, Niša i Kikinde.\nPrevious article“Durexperiment” :Začinite aktivnosti u spavaćoj sobi!\nNext articleSa Duracell punjačem razgovorima nikad kraja


Opoziciji više glasova ako nastupi u dve kolone\nRezultat uživo: Lako do prvog seta: Đoković – Vinjolas 1:0 (6:2, 1:1)\nPredsednik Nove stranke Zoran Živković ocenio je danas da bi proevropska opozicija u Srbiji u zbiru dobila više glasova ukoliko bi na predstojećim parlamentarnim izborima nastupala u dve kolone.\nKomentarišući današnji početak razgovora predstavnika opozicionih partija u Srbiji, Živković je novinarima u Skupštini Srbije kazao da je dobro što ti razgovori počinju, ali i da postoje razne forme saradnje opozicije.\n„Da li je moguće i da li je dobro napraviti jednu listu na kojoj ćemo se naći svi, to prepuštam da vidimo. Ja sam bliži tome da budu dve proevropske kolone jer ako opozicionim partijama, kako same kažu, cenzus nije problem, njihov zbir će biti mnogo veći nego ako nastupaju u jednoj koloni“, kazao je predsednik Nove stranke.\nOn je dodao da gradjani na predstojećim izborima moraju pokazati svoje opredeljenje time što će glasati za sopstvenu budućnost.\n„Izbori treba da se održe, nebitno kada, a gradjani neka glasaju za onoga kome bi poverili na čuvanje svoje dete, kod koga dete ne bi bilo gladno i od koga bi nešto i naučilo“, kazao je Živković.


Miloje najavljuje rađanje novih Zvezdinih heroja! - Sportske.net\nMiloje najavljuje rađanje novih Zvezdinih heroja!\nIako je grupa veoma teška, trener Crvene zvezde gleda to sa vedrije strane.\nTerzić: ''Narode, uživaj! A možda PSŽ proda Nejmara ili Mbapea...''Prva reakcija iz Zvezdine uprave posle žreba: ''Spektakl''Borjan: "Svetske ekipe, ali i mi smo svetska Zvezda"U Liverpulu se pitaju ko je Zvezda, stigao fenomenalan odgovorProključaće ''Marakana'' - Zvezdo, u sjajnom si društvu!\nPokazala je Crvena zvezda u ovih nešto više od godinu dana da se nikoga ne plaši u Evropi, a tako je i sada posle žreba grupa Lige šampiona.\nPodsetimo, crveno-beli će se takmičiti u Grupi C, sa PSŽ-om, Napolijem i Liverpulom.\nSvoj prvi utisak o ovoj grupi izneo je i trener Crvene zvezde Vladan Milojević u izjavi za klupski sajt.\n''Izuzetno kvalitetna grupa koja obećava velike utakmice pred našim navijačima. Mi smo ponosni na činjenicu da smo im to omogućili, jer oni i cela Srbija zaslužuju tri takva spektakla kakva nas čekaju.\nZna se ko su timovi protiv kojih ćemo igrati i njihovi kvaliteti, o tome je izlišno nešto više sada pričati. Biće ovo prilika za naše igrače da se dokazuju protiv najboljih i za našu publika da uživa u tim duelima. Verujem da nas čekaju izuzetni mečevi u kojima se rađaju šampioni baš protiv takvih ekipa i da će ovi dueli u Ligi šampiona doneti nove heroje Zvezdi'', zaključio je Milojević.


SportDC - Vesti - Međunarodni fudbal - Nestorović u Kuvajtu\nSubota, 19.09.2020 08:55\n04.09.2019 Gavro Vujanović\nNestorović u Kuvajtu\nDarko Nestorović u Kuvajtu\nDarko Nestorović trener velikog broja klubova u Republici Srpskoj i nekadašnji selektor mlade reprezentacije BiH doputovao je u Kuvajt i preuzeo je brigu o jednom od najpoznatijih tamošnjih klubova Al Arabiju. Popularni Nestor potpisao je dogodišnji ugovor sa Arapima uz pogodne finansijske uslove, te će pokušati da podigne takmičarski klub kojem baš sve ne ide po planu u ovoj sezoni.\nNestorovića su na aerodromu u Kuvajt sitiju dočekali predsednik i ditektor kluba, poželeli mu srećan dolazak i upoznali ga sa daljim planovima i povlačenjem poteza u interesu Al Arabija. Nestorović je i pre dve godine bio u ovom klubu, ostavio je dubok trag, osvojio Liga kup Kuvajta posle više od decenije ipo sa Al Arabijem, što je bila preporuka Kuvajćanima da ga ponovo angažuju.\n-Zaista sam imao srdačnu dobrodošlicu na aerodromu, a čim sam se smestio u hotel upoznao sam i igrače, a imao sam i sastanak sa čelnicima kluba. Mogu da kažem da mi je drago što sam ponovo na mestu uspeha i nastojaću da opravdam ukazano poverenje, tačnije vratim Al Arabi na mesto koje mu i pripada, a to je vrh tabele – istakao je Darko Nestorović, dodavši da se u Kuvajt sitiju oseća kao starosedelac s obzirom da je 2017. godinu proveo u ovom gradu.\nPre Al Arabija Nestorović je radio u premijerligašu Zvijezdi-09 iz Etno sela Stanišići s kojom je napravio čudo i od davljenika stvorio pobedničku ekipu, a još ljubitelji fudbala pamte seriju od pet uzastopnih pobeda koje su bile presudne u borbi za opstanak prošle sezone.


Autizam nije ružna reč | EurActiv Srbija\nUslovi za odgajanje dece sa razvojnim problemima danas su ipak znatno bolji nego što su bili u vreme kada je Vesna Petrović, predsednica Republičkog udruženja za pomoć osobama sa autizmom, saznala da njen sin ima taj poremećaj. Pre 20 ili 30 godina za autizam se u javnosti nije ni znalo, a mnogi su taj poremećaj pripisivali - hladnim roditeljima. Situacija danas je mnogo drugačija, kazala je Petrović za EurAktiv. Ona je, međutim, želela da istakne da uvek ima prostora za poboljšanje.\nVelika pažnja na skupu u organizaciji BBI posvećena je senzacionalističkom izveštavanju medija o ovoj temi, budući da mediji imaju značajnu ulogu - da doprinesu spremnosti društva da prihvate različite od sebe. Njihovo loše izveštavanje može imati dalekosežne posledice - od kršenja prava dece sa teškoćama objavljivanjem njihovih imena i detaljnih podataka do prikazivanja poremećaja u negativnom kontekstu, poput isticanja da su u nekim napadima ili pljačkama učestvovale osobe sa razvojnim problemima, iako ti problemi sa sobom ne nose sklonost ka agresiji i problematičnom ponašanju.\nMediji, međutim, nisu jedini koji su zakazali u čitavom sistemu, a čak i kada objavljuju podatke koji nikako ne bi smeli da se nađu u javnosti za to uvek postoji još neko odgovoran - onaj koji je informacije dao.\nPropusta je bilo u svim segmentima, istakla je Biljana Janjić iz nevladine organizacije VelikiMali. U medijima su, između ostalog, plasirane informacije o njenoj porodici, kao i ginekološki nalazi. "Te podatke je neko morao da da", kazala je Janjić, poručivši da je potrebna odgovornost celog društva. Nakon što je od kolege iz udruženja Živimo zajedno dobila informaciju da je mala Anđela opet smeštena u dom i da učestvuje u programima za razvoj i druženje, pažnja je posvećena drugim temama.\nVelika prepreka - obrazovanje\nPrema rečima jedne majke autističnog dečaka, svako dete bi imalo koristi od okruženja vršnjaka u redovnim školama. Problem koji se pred roditelje postavlja je linija manjeg otpora kojom se rukovodi deo nastavnog osoblja. "Sve je to lepo, ali ja bih onda morala zaista da radim osam sati da bih pripremila materijale", bilo je spontano obrazloženje koje je čula od jedne nastavnice kao "argument" protiv uvođenja dodatnih obaveza nastavnom osoblju u pogledu uključivanja dece sa smetnjama u razvoju u redovno obrazovanje.\nTa majka je u prilog uključivanju sve dece u redovno obrazovanje navela primer devojčice sa zaostatkom u razvoju, koja ne može da savlada neke osnovne računske operacije, poput množenja, ali se zato sasvim dobro "nosi" sa jednačinama, razlomcima i geometrijom - uz pomoć tablice množenja koju joj je dozvoljeno da koristi. "Da je ona u posebnoj školi, drilovali bi je i dalje da nauči napamet koliko je dva puta dva. Umesto toga, dozvolili su joj da preskoči taj korak i razvija svoje potencijale".\nNa skupu je bila i Snežana Lazarević, koja je napisala knjigu "Moj sin Stefan" o iskustvu u školovanju dečaka sa autizmom, koja je svima na raspolaganju na ovom linku. Ona je, kako je istakla, nastala iz želje da se nastavnicima pruži što jasniji prikaz potreba njenog deteta, a objavljena je jer su stručnjaci procenili da može biti korisna i za obrazovanje druge dece.\n"Šta to znači? To znači da ukoliko jedno dete ide u redovnu školu, čiji časovi traju na primer od 8 do 12 časova, roditelj mora da napusti posao da bi ga čekao kada se završe časovi. To može i drugačije da se reši", kazala je ona. Jedno od rešenja je da se uspostavi podrška asistenata koji dete dočekuju i vode kući.\n"Uvek polazimo od novca, novac jeste važan ali nije najvažniji", kazala je ona, dodavši da su svi akteri važni - i ministarstvo i organizacije civilnog društva, kao i same osobe sa smetnjama u razvoju.\nOna je ukazala da se zbog nedostatka novca u državnim institucijama ne rade ni stvari koje se mogu uraditi i ocenila da bi lokalne sredine bile spremnije da se angažuju. "Mislim da će lokalne samouprave mnogo pre započeti priču zato što su male zajednice, gde se svi ljudi znaju, samo ih treba osnažiti i eventualo edukovati", kazala je ona.\nČesto se čuje da se za neke političare kažu da su autistični, ukazala je Snežana Lazarević, majka adolescenta s autizmom. "Na taj način se termin koji označava određenu vrstu teškoće ili grupu ljudi veže za nešto negativno", kazala je ona. Takva pogrdna upotreba reči izaziva strah u trenutku kada se osoba susreće sa osobom koja ima tu dijagnozu, misleći da je reč o nečemu negativnom i nepremostivom.\nKada je o terminologiji reč, posebno treba voditi računa da se poremećaji ne označavaju kao bolest - jer bolest izaziva sažaljenje, a ono ne sme biti osnova za pronalaženje mesta u društvu za osobe sa poremećajima.\nTerminologija je značajna baš iz tog razloga - da bi se u javnosti stvorila slika da je reč o osobama koje mogu i moraju biti deo društva.


Balkan - datum: 2019-10-06 DIREKTOR EVROAZIJSKOG BEZBJEDNOSNOG FORUMA MITAR KOVAČ PORUČIO\nSa konferencije BiH da ostane vojno neutralna\nDirektor Evroazijskog bezbjednosnog foruma iz Beograda Mitar Kovač smatra da bi BiH trebalo da ostane vojno neutralna, jer Republika Srpska preferira odnose sa Ruskom Federacijom, a Federacija BiH sa NATO-om.\n-Ako imamo realnost u kojoj Republika Srpska preferira odnose sa Ruskom Federacijom, a FBiH sa NATO-om, onda bi logičan izlaz iz ovog problema bio da se BiH opredijeli da ne naginje ni jednoj ni drugoj strani, da ne privlači kao magnet velike sile da ukrštaju koplja na njenoj teritoriji - objasnio je Kovač.\nOn je pred početak naučno-stručne konferencije „Akcioni plan za članstvo/MAP” rekao novinarima u Banjaluci da je ova tema nametnuta BiH kao jedna od strateški ključnih tema, iako ne bi trebalo da bude, pogotovo jer nema saglasnosti između Republike Srpske i FBiH.\nKovač je izrazio uvjerenje da će politička elita sva tri naroda i oba entiteta doći do rješenja da BiH ostane vojno neutralna, jer, kako je naveo, svako nametanje rješenja bilo kom narodu vodi u konflikt i izazviva druge posljedice koje mogu uticati na život i bezbjednost građana.\nProfesor Pravnog fakulteta Univerziteta u Banjaluci Mile Dmičić rekao je da pitanje članstva u NATO traži punu saglasnost predstavnika dva entiteta i tri naroda u BiH i da međunarodna zajednica ne bi trebalo da preferira samo jednu stranu.\n-U Srpskoj postoji strah od diskriminacije, preglasavanja ili preferiranja međunarodne zajednice samo jedne strane, u ovom slučaju bošnjačke - ocijenio je Dmičić.\nProfesor Fakuleta političkih nauka u Sarajevu Selmo Cikotić smatra da u BiH treba da se pronađu rješenja koja će istovremeno, s približnim stepenom satisfakcije ili frustracije, odgovarati svim građanima.\n-Interes BiH da uđe u NATO posmatramo u kontekstu moderne logike, da se snaga države mjeri stepenenom njene integrisanosti u međunarodni, sveukupni sistem i da budemo dio porodice progresivnih, demokratskih naroda - rekao je Cikotić.


Centru za socijalni rad u Jagodini dodeljeno novo sanitetsko vozilo\nMinistar za rad, zapošljavanje, boračka i socijalna pitanja Srbije Zoran DJordjević uručio je danas ključeve novog sanitetskog vozila, marke "Fijat dukato", Centru za socijalni rad u Jagodini.\nDJordjević je istakao da se njegovo ministarstvo zalaže za obezbedjivanje boljih uslova života korisnika ustanova socijalne zaštite, kao i unapredjenje uslova rada zaposlenih.\n"Želimo da ustanove socijalne zaštite zaista funkcionišu na najbolji mogući način, da imaju najstručniji kadar i najbolju organizaciju rada, ne samo u Jagodini, nego u celoj Srbiji", rekao je DJordjević.\nMinistar je naveo i da radnici u socijalnim ustanovama, koji obavljaju poslove koji nisu laki, zaslužuje mnogo veće poštovanje, te da njihov materijali položaj mora biti bolji, za šta će se i on lično zalagati.\nPredsednik Skupštine Grada Jagodina Dragan Marković rekao je da će novo sanitetsko vozilo unaprediti rad Centra za socijalni rad i da ta donacija pokazuje pravi oblik decentralizacije.\nDJordjević je posetio i filijalu Nacionalne službe za zapošljavanje za Pomoravski okrug u Jagodini, kako bi se detaljnije upoznao sa trenutnim stanjem u evidenciji nezaposlenih lica, kao i preduzetim i planiranim merama zapošljavanja.


Vujošević na probi u Radničkom - Kragujevac online - Sve o gradu na jednom mestu\nTrenutno se nalazite na strani: Vesti Sport KG sport (VIDEO) Vujošević na probi u Radničkom\nponedeljak, 12 avgust 2013 20:08\tMarijana\nEkipa Radničkog počela je pripreme za predstojeću sezonu u ponedeljak uveče, kada su se treneru Miroslavu Nikoliću javila sedmorica prvotimaca, četiri kandidata za potpisivanje ugovora i trojica juniora.\nOd "starosedelaca" su tu povređeni reprezentativac Stefan Birčević, Miloš Dimić i Stefan Jović, a na dosadašnjem spisku pojačanja su Marko Marinović (prošle sezone član Levskog), Duško Bunić (Budućnost), Sava Lešić (Himik) i Strahinja Stojačić (Smederevo).\nNikola Kalinić (Vojvodina) nalazi se na pripremama nacionalnog tima za Eurobasket u Sloveniji, Amerikanac Di Džej Sili očekuje se u Kragujevcu u sredu, a za naredne dane klub je najavio i dovođenje još jednog kvalitetnog igrača.\nŠto se tiče Birčevića, on će uskoro na operaciju stopala, nakon koje će biti poznato kada bi mogao da se vrati na parket.\nMuta Nikolić narednih dana će se izbliza uveriti u mogućnosti četvorice igrača, koji su tu sa željom da obezbede ugovor za predstojeću sezonu.\nNajzvučnije ime među njima je plejmejker Bogić Vujošević (prošle sezone igrao za BKK Radnički), koji je na U-19 prvenstvu sveta 2011. godine učestvovao u osvajanju srebrne medalje.\nIz selekcije aktuelnih U-19 vicešampiona sveta iz Praga, na probu je stigao centar Miloš Janković (Mladost Čačak), a tu su i nešto starije "četvorke" Nikola Jevtović (Sloboda) i Nikola Cvetinović (AEK Larnaka).\nPrvom timu priključena su i trojica juniora, rođenih 1995. godine - Mihailo Todorović, Andreja Stevanović i Stefan Rosić.\nPodsetimo da Kragujevčane, pored takmičenja u ABA ligi, naredne sezone očekuje debi na evropskoj sceni, u okviru Evrokupa.


Beč - Dan zaljubljenih - Sretenje - Dan državnosti 2020. - Amos Travel\nEvropski gradovi Beč Beč - Dan zaljubljenih - Sretenje - Dan državnosti 2020.\n1) BEČ - 1 NOĆENJE - 14.02. - Noćenje sa doručkom\nPARNDORF - BEČ - ŠENBRUN – DUNAVSKI TORANJ - BRATISLAVA - MAĐARSKA\n4 dana / 1 noćenje Autobuski\nOK Grad lepršavih valcera, stvaralaštva Mocarta, Betovena, Hajdna, Štrausa, pleni svojom raskošću i ne ostavlja posetiocu nijedan neispunjen trenutak....\n2) BEČ - 1 NOĆENJE - 14.02. - Noćenje sa doručkom\nParndorf - Beč - Šenbrun\nAV Centar Beča je čuveni Ring, deo grada koji je svoj urbanistički izgled dobio za vreme vladavine cara Franje Josifa. Njegova ideja je bila da se jednim bulevarom odvoji centar grada, ili Innere Stadt sa...\n3) BEČ - 1 NOĆENJE - 14.02. - Noćenje sa doručkom\nGrad lepršavih valcera, stvaralaštva Mocarta, Betovena, Hajdna, Štrausa.\n4 dana/1 noćenje Autobuski\nT Centar moćne carevine, sa dvorovima Hofburg i Šenbrun, raskošnim palatama Belvedere i Švarcenberg, španskom školom jahanja, katedralom Svetog Stefana i ne manje atraktivnom Karlovom crkvom....\n4) BEČ - 2 NOĆENJA - 14.02. - Noćenje sa doručkom\nBeč je glavni grad Austrije, razvio se kao keltsko naselje na obali Dunava i postao jedan od najvažnijih rimskih baza centralne Evrope.\nPL BEČ – „GRAD MUZIKE” je glavni grad Austrije, razvio se kao keltsko naselje na obali Dunava i postao jedan od najvažnijih rimskih baza centralne Evrope. Jedan je od najlepših gradova u Evropi, podeljen je...\n5) BEČ - 2 NOĆENJA - 14.02. - Noćenje sa doručkom\nMeđu mnogobrojnim atrakcijama posebno mesto zauzimaju Bečka opera, dvorac Šenbrun, Hofburg katedrala sv. Stefana, zabavni park "Prater"\nF Beč, carski grad i jedna od najstarijih metropola Evrope, je bio glavni grad Austrijskog carstva i Austrougarske monarhije kada i dostiže svoj vrhunac krajem XIX veka...\n6) BEČ - 2 NOĆENJA - 13.02. - Noćenje sa doručkom\nBeč - Outlet Parndorf – Dvorac Šenbrun – Prater – Muzej čokolade – Dunavski toranj\nV Beč nosi i epitet muzičke prestonice sveta u kojoj su živeli i stvarali kompozitori - Mocart i Betoven, kao i epitet jednog od najznačajnijih kulturnih centara starog kontinenta....\n7) BEČ - 2 NOĆENJA - 14.02. - Noćenje sa doručkom\nBEČ - DUNAVSKI TORANJ - PANDORF - ŠENBRUN - BRATISLAVA\n5 dana / 2 noćenja Autobuski\nOK Beč je glavni grad Austrije. Grad leži na Dunavu, u najistočnijem delu Austrije, nedaleko od granice sa Slovačkom, Mađarskom i Češkom. Sa oko 1 690 000 stanovnika Beč je 10. najveći grad Evropske unije, najveći...\n8) BEČ - 2 NOĆENJA - 13.02. - Noćenje sa doručkom\n9) BEČ - 2 NOĆENJA - 13.02. - Noćenje sa doručkom\nUžem Beču pripada 9 oblasti, a ostale obuhvataju i predgrađa.\nM Centar Beča je čuveni Ring, deo grada koji je svoj urbanistički izgled dobio za vreme vladavine cara Franje Josifa. Njegova ideja je bila da se jednim bulevarom odvoji centar grada, ili Innere Stadt sa...\n10) BEČ - 2 NOĆENJA - 13.02. - Noćenje sa doručkom\nParndorf - Beč - Šenbrun - Bratislava\nR Poseta Beču omogućiće Vam sagledavanje slavne Austrougarske monarhije kao nosioca procvata kulture i razvoja u srednjoj Evropi. Grad slavne carske prošlosti obiluje kulturno istorijskim spomenicima, muzejima, naučnim institucijama i sakralnim objektima. Raskošne palate, prelepi...


Gradski štab za vanredne situacije Novog Sada zasedao je danas i doneo nove naredbe u skladu sa izuzetno ozbilјnom epidemiološkom situacijom na teritoriji grada.\nNaredbe se odnose na usluge javnog prevoza u vozilima Javnog gradskog saobraćajnog preduzeća „Novi Sad“, na privredne subjekte koji obavlјaju delatnost u trgovinskim i ugostitelјskim objektima, na radno vreme pozorišta, bioskopa i drugih ustanova kulture, kao i na dozvolјen broj lјudi okuplјenih na javnom zatvorenom i otvorenom prostoru.\nIzmeđu ostalog, zabranjuje se organizovano okuplјanje više od pet lica na javnim zatvorenim i otvorenim prostorima, uz obaveznu fizičku distancu od minimum 1,5 m između okuplјenih lica.\nNaređuje se upotreba zaštitnih maski na teritoriji Grada Novog Sada u svim zatvorenim prostorima i održavanje fizičke distance od minimum 1,5 m.\nU svim javnim zatvorenim objektima, kao i u svim privrednim subjektima koji obavlјaju delatnost u trgovinskim i ugostitelјskim objektima ograničava se broj lica koja mogu biti istovremeno prisutna, tako da na svaka 4 m2 može biti prisutno jedno lice.\nZabranjuje se, u periodu od 23. novembra do 7. decembra 2020. godine, na teritoriji Grada Novog Sada organizovanje svečanosti, sportskih i drugih manifestacija, sem održavanja sportskih takmičenja bez prisustva publike, uz puno poštovanje i sprovođenje svih propisanih mera zaštite stanovništva od zarazne bolesti COVID-19.\nObavezuju se privredni subjekti koji obavlјaju delatnost u trgovinskim objektima da radno vreme organizuju u periodu od 5,00 do 21,00 čas.\nPrivredni subjekti koji obavlјaju delatnost u trgovinskim/tržnim centrima u kojima se obavlјa prodaja robe i vrše usluge, na teritoriji Grada Novog Sada, radno vreme će organizovati u periodu od 5,00 do 18,00 časova.\nPrivredni subjekti koji obavlјaju ugostitelјsku delatnost, kao i pozorišta i bioskopi u obavezi su da radno vreme organizuju u periodu od 5,00 do 18,00 časova.\nJavno gradsko saobraćajno preduzeće „Novi Sad“ će usluge javnog prevoza u gradskom, prigradskom i međumesnom prevozu, organizovati tako da popunjenost kapaciteta mesta za stajanje u vozilu ne bude veća od 50% u odnosu na dozvolјeni broj stajaćih mesta u vozilu, dok su putnici, uz obavezno korišćenje zaštitnih maski, u obavezi da dok čekaju da uđu u vozilo obezbede distancu od najmanje 2 m od ulaza/izlaza u vozilo. VI. Takođe, obavezuje se JGSP „Novi Sad“ da utvrdi red vožnje koji će omogućiti pojačan broj polazaka u „saobraćajnim špicevima“, kao i redukovan broj polazaka van „saobraćajnih špiceva“.\nGradski štab poziva sve građane na solidarnost u mesecima pred nama koji pogoduju razbuktavanju epidemije. Na sednici Štaba je zaklјučeno da je neophodno striktno poštovanje svih mera i apelovano je na građane da pomognu jedni drugima pridržavanjem propisanih pravila ponašanja, kako bi se ovo teško stanje prevazišlo sa što manje negativnih posledica.\nNovi Sad, 23. novembar 2020. godine\nProdavnice rade do 21, kafići i tržni centri do 18


source.ba | U FBiH u protekla 24 sata 75 novozaraženih, a 197 oporavljenih\nU Federaciji BiH je, zaključno s današnjim danom, izliječeno 119.076 pacijenata. U protekla 24 sata oporavljeno je 197 pacijenata.\nU Kantonu Sarajevu više oporavljenih nego novozaraženih koronavirusom\nU FBiH 64 osobe pozitivne na koronavirus, preminule 22\nZavodu za javno zdravstvo Federacije BiH u protekla 24 sata prijavljeno je 1.036 uzoraka, od kojih je 75 pozitivno na SARS-CoV-2.\nNovi slučajevi registrirani su u svim kantonima u Federaciji BiH, osim u Unsko-sanskom i Bosanskopodrinjskom.\nDo sada su testirana ukupno 648.564 uzorka, a SARS-CoV-2 je potvrđen kod 132.330 osoba.\nZavodu za javno zdravstvo Federacije BiH u protekla 24 sata prijavljeno je šest novih smrtnih ishoda. S današnjim danom, broj smrtnih ishoda na području Federacije BiH je 5.101.\nIz Zavoda za javno zdravstvo Federacije BiH u redovnom izvještaju napominju da podaci nisu kompletirani zbog nepotpunog izvještavanja privatnih laboratorija.


Javna rasprava o nacrtu zakona o zaštiti žrtava ratne torture | Palelive.com\nPočetna Regija Istočno Sarajevo Javna rasprava o nacrtu zakona o zaštiti žrtava ratne torture\nISTOČNO SARAJEVO – Pomoćnik ministra rada i boračko-invalidske zaštite Republike Srpske Duško Milunović izjavio je da je ovogodišnjim budžetom predviđeno 1.600.000 KM za sprovođenje zakona o zaštiti žrtava ratne torture, čiji je nacrt tema današnje javne rasprave u Istočnom Sarajevu.\nMilunović je rekao Srni da je do sada ova oblast djelimično uređena Zakonom o civilnim žrtvama rata, ali da njegovi visoki kriterijumi nisu mogli da omoguće velikom broju žrtava torture da steknu status i na osnovu njega određena prava.\nTo se, kako je naveo, prije svega, odnosi na žrtve seksualnog nasilja, žrtve najstravičnijeg oblika torture i najvećeg poniženja koje čovjeka može da zadesi u takvim okolnostima.\nOn je objasnio da je ovaj zakon, koji je u formi nacrta, predvidio zaštitu, prije svega, tih kategorija, te da su na do sada održanim javnim raspravama zabilježili sve primjedbe, sugestije, određena idejna rješenja i razmišljanja žrtava, koje će radna grupa da razmotri i vidi šta može da se unese u zakon.\nPrena njegovim riječima, radna grupa će morati da obrazloži ono što ne može biti prihvaćeno, kao i ono što će eventualno biti prihvaćeno, a sve u granicama ekonomske mogućnosti i podrške koja može da se pruži.\n„Za sprovođenje ovog zakona, budžetom u ovoj godini predviđeno je 1.600.000 KM. Mi ne možemo da znamo koliki će biti broj korisnika sve dok se taj zakon ne pusti u život. Tek po podnošenju njihovih prijava, te odlučivanja o njihovom zahtjevu i donošenju rješenja, vidjećemo koliko će žrtava tortura, a prije svega seksualnog nasilja, moći da steknu status, a potom i ostvari svoja prava“, naveo je Milunović.\nPrema ovom nacrtu, za žrtve seksualnog nasilja predviđena su mjesečna primanja koja se razvrstavaju po kategorijama u odnosu na civilne žrtve rata, zdravstvena zaštita, oslobađanje od plaćanja participacije, te brojna rješenja kao što su zapošljavanje, samozapošljavanje, psihološka podrška.\nMilunović je posebno istakao zalaganje predsjednika Udruženja žena žrtava rata Republike Srpske Božice Živković Railić, koja je posvetila svu svoju energiju i vrijeme tokom posljednjih godina da ovaj zakon ugleda svjetlost dana.\n„Sigurno je da su to žrtve koje zavređuju pažnju našeg društva i ovom prilikom ćemo se potruditi da se to ispoštuje“, naglasio je Milunović.\nRailićeva je rekla da je ovo peta rasprava koja se održava po naredbi Narodne skupštine Republike Srpske, koja je na prethodnoj sjednici usvojila Nacrt zakona o žrtvama ratne torture.\nRailićeva je posebno naglasila da je sadašnja Vlada prva prepoznala ovu kategoriju stradalnika i stavlja ih u zakonske okvire, te dodala da do sada nijedna vlast u Srpskoj nije raspravljala o žrtvama ratne torture među kojima su, osim žena, muškarci i djeca.\n„Ovo je prvi put od nastanka Republike Srpske da se raspravlja o ovoj populaciji. Do sada su sve vlasti imale ogroman grijeh što su ovu kategoriju izostavile iz zakonskih prava, iako su potpisnice svih međunarodnih konvencija i dužne su da obeštete žrtve rata. Ova Vlada i resorno ministarstvo uložili su veći napor da zajedno sa mnom nacrt zakona ugleda svjetlo dana“, istakla je Railićeva.\nNavodeći da ovo za žrtve ratne torture predstavlja „iskorak od zemlje do neba“, Railićeva je izrazila nadu da neće biti problema po usvajanju prijedloga, dodajući da će po zakonu, osim mjesečnih primanja koja nisu ista za sve, dobijati oslobađanje od participacije, psihološku i banjsku rehabilitaciju, besplatnu pravnu pomoć i druga prava koja do sada nikada nisu imali ni po jednom zakonu.\nJavne rasprave o Nacrtu zakona o zaštiti žrtava torture rata do sada su održane u Doboju, Prijedoru, Banjaluci i Bijeljini. Nakon današnje u Istočnom Sarajevu, javna rasprava će sutra biti održana u Trebinju.\nPrethodni članakUčenici i profesori dali krv\nNaredni članakKarikature Toša Borkovića privlače pažnju posjetilaca


NIS uložio više od 800 miliona evra u Rafineriju nafte u Pančevu – Bankar.rs\nHome/ANALIZE/NIS uložio više od 800 miliona evra u Rafineriju nafte u Pančevu\nOd 2009. godine u modernizaciju Rafinerije nafte u Pančevu uloženo je više od 800 miliona evra i ona je sada jedna od najmodernijih u regionu, rekao je Andrej Tučnin, prvi zamenik generalnog direktora NIS-a za preradu i promet.\nU intervju za nedeljnik „Pančevac”, Tučnin je kazao da je nedavni početak rada postrojenja za duboku preradu u koje je uloženo preko 300 miliona evra, važan ne samo za Srbiju, već za ceo region, kao i da taj projekat donosi značajne poslovne i ekološke koristi.\n„Konfiguracija rafinerije mora da bude takva da ona može da ima budućnost, a kada je reč o kompleksu u Pančevu, ona to sada ima. Samim tim je i energetska stabilnost Srbije u budućnosti obezbeđena ovom modernizacijom, a to je takođe veoma važno za budućnost građana ove zemlje. Kada nemaš rafineriju, onda direktno zavisiš od drugih jer moraš da uvoziš derivate, što opet ima veliki uticaj na fiskalni bilans jedne države. Kada imaš preradu u svojoj zemlji, to je dobro za nezavisnost, za ekonomski bilans, za poreze, za zaposlene”, rekao je Tučnin.\n„Naravno da razmatramo mogućnost širenja prodajne mreže. Ranije to nismo mogli zbog dubine prerade, ali sada je stvar drugačija, jer prerada nafte ima svoju ekonomsku efikasnost. Od sirove nafte se dobija korpa derivata, a sada je NIS-ova korpa na tržištu u boljoj poziciji nego što je bila pre starta duboke prerade”, rekao je Tučnin.\nOn je dodao da „Duboka prerada” znači i unapređenje zaštite životne sredine.\n„Emisije azot-dioksida i sumpor-dioksida su smanjene, naročito sumpora, i to za 98 odsto, a azota za deset odsto. Takođe, smanjene su i emisije praškastih materija za 52,8 odsto i unapređena energetska efikasnost Rafinerije. To su ključne stvari kada je reč o ekološkom aspektu početka rada „Duboke prerade”, rekao je Tučnin i dodao da prestanak proizvodnje mazuta sa visokim sadržajem sumpora doprinosi da Srbija ispuni svoje obaveze prema Energetskoj zajednici.\nTučnin je naveo da NIS planira dalji nastavak modernizacije Rafinerije i realizaciju projekata za unapređenje zaštite životne sredine, i da najpre sledi osavremenjivanje postrojenja katalitičkog krekinga (FCC).\nNaftna industrija Srbije rafinerija nafte pancevo\nCoca-cola otpušta više od 2.000 radnika\nSTO: Gubitak globalnog turizma oko 2.000 milijardi dolara


Španija je jedna od najpopularnijih evropskih studentskih destinacija, za koju se svake godine odluči veliki broj studenta koji žele da steknu kvalitetno obrazovanje po povoljnim cenama. Španija ima dugu tradiciju i istoriju u oblasti obrazovanja i neke od najstarijih univerziteta na svetu. Španija studentima nudi 74 univerziteta i veliki broj drugih obrazovnih institucija visokog obrazovanja i studijske programe vrhunskog kvaliteta iz svih oblasti studiranja. Mogućnost studiranja na engleskom jeziku, povoljna klima, opušten način života i bogato kulturno nasleđe čine Španiju sve popularnijom destinacijom za studiranje.\nPostoje različite opcije studiranja u Španiji:\nDa bi se studenti upisali na program u Španiji potrebno je da ispune uslove upisa koji su predviđeni za željeni program. Obrazovne institucije određuju uslove za upis i oni variraju od programa do programa i od nivoa studija, međutim 2 glavna uslova su:\nAkademski uslov – Akademski uslov znači da student mora imati minimalni propisani nivo obrazovanja koji je potreban za upis na studije. Minimum obrazovanja za upis na stručne programe i osnovne studije je završena srednja škola, za master studije, potrebno je završiti osnovne akademske studije, dok je za upis na doktorske studije potrebno imati završen master program.\nZnanje jezika – Španija nudi programe koji se izvode na španskom i engleskom jeziku. Studenti moraju dokazati da imaju dovoljan nivo znanja jezika kako bi mogli bez problema da prate nastavu. Znanje jezika se dokazuje polaganjem međunarodno priznatog testa jezika, za španski jezik to su DELE testovi, dok se za engleski jezik prihvataju brojni testovi poput IELTS, TOEFL, Cambridge testovi itd. Ocena koja se traži može varirati od institucije, oblasti studiranja, nivoa studija i samih programa.\nPored ovih uslova za upis osnovnih studija u Španiji studenti koji dolaze iz zemalja koji nisu članice EU neophodno je pristupiti polaganju ulaznog ispita koji se zove selectividad ili Pruebas de Acceso a la Universidad. Neke oblasti studija zahtevaju da student ima predznanje iz te oblasti, dok za neke umetničke programe student mora dokazati da ima sklonosti i talenta koji je potreban za uspešno pohađanje programa. Za upis doktorskih studija, neki univerziteti zahtevaju da student već ima pripremljen predlog teme istraživanja.\nZa uspešan upis na program, treba proveriti koji su propisani rokovi i koja je neophodna dokumentacija. Studenti koji dolaze iz EU za osnovne studije apliciraju preko institucije SNUDE, dok studenti trećih zemalja i generalno studenti za master studije šalju upis direktno obrazovnim institucijama. Nakon dobijanja ishoda aplikacije, studenti koji su primljeni na program plaćaju depozit kako bi osigurali svoje mesto i dobili potvrdu da su upisni na program.\nNa španskim obrazovnim institucijama akademska godina je podeljena na 2 semestra i počinje u septembru, i to predstavlja zimski semestar. Drugi semestar, odnosno letnji semestar počinje u februaru i moguće je započeti studije na početku oba semestra. U septembru je ponuda programa znatno veća, u februarskom roku se uglavnom nude programi postiplomskih studija. Na privatnim institucijama može biti i dodatnih upisnih rokova.\nUpis na studije u glavnom upisnom roku se generalno šalje najkasnije do jula, za početak studija u februaru upis se šalje najkasnije do početka decembra. Rokovi variraju od institucije do institucije, za studente kojima je potrebna viza se savetuje da se procedura upisa završi što ranije kako bi mogli da se posvete proceduri apliciranja za studentsku vizu.\nStipendije za studije u Španiji\nU Španiji se nude različite vrste stipendiranja međunarodnih studenata koji žele da upišu studije u ovoj zemlji.\nJedna od opcija je državna stipendija koju dodeljuju državna Agencija za razvoj i saradnju i Ministarstvo inostranih poslova Španije. Ova stipendija se uglavnom dodeljuje studentima master studija, pored toga i Ministarstvo obrazovanja nudi stipendije kojima se međunarodnim studentima olakšavaju troškovi studiranja i života u Španiji.\nPored državnih stipendija i obrazovne institucije nude raznovrsne opcije stipendiranja međunarodnih studenata. To su uglavnom stipendije koje se dobijaju na osnovu uspeha, a iznos i uslove za dobijanje određuju same obrazovne institucije. Neke stipendije se nude u vidu umenjenja školarine, neke u vidu novčanih sredstava koje studenti dobijaju.\nStudentima koji dolaze iz država članica Evropske unije, Evropske ekonomske zone ili Švajcarske nije potrebna studentska viza kako bi mogli da studiraju u Španiji. Oni studenti koji se zadržavaju duže od 3 meseca moraju prijaviti svoj boravak u kancelariji za strance, gde treba da dobiju lični identifikacioni broj. Studentima trećih zemalja je potrebna studentska viza ukoliko planiraju studije koje su duže od 3 meseca. Postoje 2 vrste studentske vize, kratkoročna koja se dobija za studije koje traju do 6 meseci, dok se za duže studije dobija nacionalna viza D. Studenti sa nacionalnom vizom treba da prijave svoj boravak po dolasku u Španiju i da dobiju boravišnu dozvolu koja ima daje pravo na legalan boravak.\nZahtev za studentsku vizu se podnosi lično u diplomatskoj misiji Španije u zemlji iz koje student dolazi, dok se aplikacija za boravišnu dozvolu podnosi kada student dođe u Španiju u lokalnoj kancelariji za strance ili u policijskoj stanici. Da bi student uspešno dobio vizu potrebno je da ispuni određene uslove, da se uspešno upiše na program, da dokaže da je dobrog zdravlja i karaktera, kao i to da finansijski može da izdrži trošak studiranja u Španiji. Student ili osoba koja ga sponzoriše treba da dokažu da imaju dovoljno finansijskih sredstava za studije i boravak u Španiji.\nMeđunarodni studenti koji studiraju u Španiji imaju pravo da rade tokom svog boravka i na taj način da steknu vredno međunarodno iskustvo i olakšaju troškove života u novoj sredini. Pod kojim uslovima mogu da rade zavisi od toga odakle studenti dolaze.\nDok traju studije, međunarodni studenti imaju pravo na part time rad, odnosno mogu da rade najviše 20 sati nedeljno. Studenti koji dolaze iz Evropske unije, Evropske ekonomske zone ili Švajcarske mogu da rade bez radne dozvole, potrebno je samo da dobiju DNI broj u socijalnoj službi. Studentima trećih zemalja je neophodna radna dozvola za koju aplicira poslodavac kako bi mogli da rade, pored toga takođe moraju imati jedinstveni DNI broj. Rad tokom studija može biti jedinstvena prilika za povezivanje sa kolegama, za upoznavanje rada u struci i za sticanje vrednog iskustva koje je važno za dalju karijeru.\nNakon završenih studija studenti trećih zemalja imaju mogućnost da produže boravišnu dozvolu za dodatnih godinu dana, tokom kojih treba da pronađu poslodavca i stalni posao. Ukoliko u tome uspeju, studenti treba da apliciraju za radnu dozvolu sa kojom mogu legalno da ostanu i rade u Španiji. Studenti iz EU i EEZ mogu da ostanu i rade kao i u drugim državama članicama Evropske unije.\nPrednosti studiranja u Španiji\nŠpanija nudi dobro struktuiran obrazovni sistem, veoma cenjene institucije i studijske programe vrhunskog kvaliteta iz svih oblasti studiranja\nŠpanski jezik je veoma popularan među onima koji žele da studiraju na stranom jeziku, u Španiji se svi programi nude na španskom, ali pored toga postoji i ozbiljna ponuda programa na engleskom jeziku\nMeđunarodni studenti u Španiji imaju pravo da rade pola radnog vremena ukoliko dobiju radnu vizu, što može biti dobar način da se stekne vredno internacionalno iskustvo, konekcije, ali i da se olakšaju troškovi života\nTroškovi života u Španiji su niži kada se uporede sa drugim popularnim destinacijama studiranja\nKao jedna od najpopularnijih studentskih destinacija, Španija nudi multinacionalno okruženje, ali i mogućnost da se upozna autentično stanovništo raznovrsnih španskih provincija\nŠpanija nudi uzbudljivu istoriju, arhitekturu, umetnost i kulturu, kao i povoljnu klimu i opušten način života, sve što je potrebno da se upotpuni iskustvo studiranja u inostranstvu


Ferro C sirup 200ml - Online apoteka Srbotrade\nPrva pomoć kod deficita gvoždja.\nFerro C sirup nadoknadjuje i reguliše deficit gvoždja,poboljšava krvnu sliku,preporučlivo ga je uzimati u kontinuitetu 3 meseca.\nZa uzrast od 1-3 godine 1x supena (15ml) kašika dnevno\nZa uzrast 3-12 godina 1x supena (15ml) kašika 1 do 2x dnevno Ferro C sirup je preporučlivo uzimati u kontinuitetu 3 meseca.\nFERRO C sirup je prijatnog ukusa i originalnog potpuno prirodnog sastava jer sadrži kombinaciju Gvoždje glukonat kompleksa –(organsko gvoždje), esencijalnih mikroelemenata Cinka, Bakra, vitamina B12 i biljnih ekstrakata (kamilica i acerola-prirodan izvor vitamina C). Zbog svog prirodnog sastava i originalne formulacije bezbedan je za upotrebu i u dužem vremenskom periodu ,ne izaziva mučninu, ne boji zube te je naročito pogodan za primenu u dečijem uzrastu od 1 godine života a i za stariju decu. Ferro C sirup nadoknadjuje i reguliše deficit gvoždja,poboljšava krvnu sliku,preporučlivo ga je uzimati u kontinuitetu 3 meseca.


Faktor | Već šestu godinu traje diskriminacija učenika Bošnjaka u RS-u\nVeć šestu godinu traje diskriminacija učenika Bošnjaka u RS-u\nObjavljeno: 03.09.2018. u 11:51\nRamiz Salkić, potpredsjednik bh. entiteta RS, danas je povodom početka nove školske godine upozorio na nastavak diskriminacije učenika Bošnjaka u ovom dijelu Bosne i Hercegovine\nSalkić je podsjetio da šestu godinu zaredom traje organizovana sistemska diskriminacija učenika Bošnjaka na prostoru ovog entiteta, a koja se provodi kroz osporavanje prava na bosanski jezik i onemogućavanje nastave na bosanskom jeziku.\n- Ovakvim potezima vlast ovog entiteta krši Ustav Bosne i Hercegovine, Ustav entiteta, Okvirni zakon o osnovnom i srednjem obrazovanju Bosne i Hercegovine, ali i Zakon o osnovnom vaspitanju i obrazovanju ovoga entiteta. Prema ranijim stavovima ključnih međunarodnih organizacija i njihovih predstavnika u Bosni i Hercegovini, vlasti ovog entiteta krše međunarodno pravo, osporavajući Bošnjacima pravo da svoj jezik nazivaju bosanskim.\nSistemska diskriminacija je, nažalost, opšteprihvaćena u ovom entitetu i ona mora prestati, ukoliko želimo da gradimo društvo jednakih mogućnosti. Diskriminacija od ove godine poprima i druge oblike kroz implementaciju zajedničkih nastavnih planova entiteta RS i Republike Srbije u Bosni i Hercegovini, što je u potpunoj suprotnosti sa sporazumom između Bosne i Hercegovine i Srbije u ovoj oblasti - kazao je Salkić.\nKako je naveo, žalosno je da vlast entiteta RS u Bosni i Hercegovini već godinama odbija razgovor sa roditeljima na ovu temu, te odbija prihvatiti zahtjeve koji su utemeljeni u ustavima i zakonima. On je pozvao sve državne institucije, akademsku zajednicu, organizacije i sve one koji bosanski jezik osjećaju svojim, da učine sve napore kako bi se riješio ovaj problem, te dala podrška djeci i njihovim roditeljima.\n- Zajedno možemo pobijediti i ovu diskriminaciju, kao što smo pobijedili i sve one procese koji su se vodili protiv našeg identiteta, jezika i naše domovine Bosne i Hercegovine. Očekujemo da pravosudne institucije po službenoj dužnosti pokrenu istrage i sankcionišu one koji, šireći diskriminaciju i uskraćujući osnovna ljudska prava, krše ustave Bosne i Hercegovine i bh. entiteta RS, te zakone u Bosni i Hercegovini.\nZa ovakvo stanje visok stepen odgovornosti snose oni koji su zaduženi za provođenje Dejtonskog mirovnog sporazuma i oni koji su nametnuli i prihvatili amandmane na Ustav entiteta RS, te ostavili Bošnjake u ovom entitetu bez mogućnosti da u redovnim zakonodavnim procedurama zaštite interese Bošnjaka i spriječe ovakve oblike diskriminacije i kršenja ljudskih prava. Ova diskriminacija pokazuje da mora doći do promjene ustava entiteta RS i stvaranja mogućnosti da se Bošnjaci za svoja prava mogu izboriti kroz institucije, što danas nije slučaj. Pozivamo međunarodne organizacije i institucije, čija je obaveza zaštita ljudskih prava, a posebno prava djece, da prekinu saradnju sa onima koji krše međunarodno pravo i diskriminiraju djecu, što je neprihvatljivo u modernoj i civiliziranoj Evropi. Izostankom njihove reakcije se daje prećutna saglasnost za provođenje diskriminacije - naglasio je potpredsjednik Salkić.\nRamiz SalkićRSbosanski jezikdiskriminacija\nNajavili masovne proteste u Sarajevu 5. septembra


Bergen Tilia Premium BER24AAD G18 klima uređaj | ePonuda.com\nBergen Tilia Premium BER24AAD G18 klima uređaj cene\nod 69.990,00 do 69.993,00 din\nod 84.589,00 din\nod 69.993,00 din\nEPonuda nije internet prodavnica već Vam omogućava da brzo i lako nađete Bergen Tilia Premium BER24AAD G18 klima uređaj po najjeftinijoj ceni. Naš cilj je da kupci budu što bolje informisani o ponudi Bergen Tilia Premium BER24AAD G18 klima uređaj na tržištu Srbije. Vrlo lako nalazite željeni proizvod za kategoriju Klima uređaji cene, ne morate da lutate od sajta do sajta za Bergen Klima uređaji, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Bergen Tilia Premium BER24AAD G18 klima uređaj sa PRODAVCEM. EPonuda ne može da garantuje potpunu tačnost specifikacije i slika za Bergen Tilia Premium BER24AAD G18 klima uređaj. Pre kupovine, podatke za Bergen Tilia Premium BER24AAD G18 klima uređaj proverite na sajtu PROIZVOĐAČA.


Predsednik Srbije posetio novi kop "Kolubare" u Radljevu - Galaxy Media\nPredsednik Srbije posetio novi kop “Kolubare” u Radljevu\nPredsednik Aleksandar Vučić obišao je novootvoreni površinski otkop Radljevo-Sever u okviru rudarskog basena “Kolubara”.\nNovootvoreni površinski otkop Radljevo-Sever će snabdevati termoelektrane “Kolubara B” i “Nikola Tesla A” u Obrenovcu.\nAleksandar Vučić je rekao da će prvi ugalj iz ovog kopa biti iskopan 2022. godine, a gotovo 500 miliona evra biće uloženo.\nTime će, ističe, biti garantovano snabdevanje ugljem za narednih 60 godina.\nZahvalio je rudarima na ogromnom trudu i radu. Za njih nema kiše, sunca, snega – uvek mora da se radi. Struju koristimo a ni ne pitamo se koji su to ljudi koji nam to omogućavaju, naveo je predsednik.\nRudarima je poručio da je uveren ne samo da će sačuvati svoj posao, već i da će imati veća primanja.\nVučić je rekao da sada mora zajedničkim snagama da se uđe u ekonomski oporavak zemlje i da pokušamao da iskoristimo naše potencijale.\n“Ako sa mnogo entuzijazma i energije uloži u to, uveren sam da ćemo biti najbolji u Evropi, a to zavisi samo od nas. Sve evropske i svetske institucije govore da će Srbija lakše podneti krizu nego drugi. Zato hoćemo da investiramo u puteve i pruge, domove zdravlja i bolnice. Sada se pokazalo koliko su nam prethodna ulaganja bila važna”, ukazao je Vučić.\nIstakao je da država danas javnim investicijama možemo ne samo da spasi ekonomiju, već i da pomogne privatnom sektoru da brzo izađe iz krize.\nDodao je da se do danas u 10 časova 2.47 miliona građana prijavilo za pomoć od 100 evra, “Ljudi uzmite svoje”, poručio je Vučić građanima i rekao da je srećan što je ispunjeno još jedno od “malih obećanja”, poput isplate minimalaca.\nVučić je podsetio da će u junu biti ponovo isplaćen minimlac za preduzetnike, mikro, mala i srednja predueća, kao i 50 odsto za plate u velikim preduzećima.\nNaveo je da Srbija ima jedan od najboljih planova za oporavak ekonomije u celoj Evropi, da je on zasnovan na realnom novcu – sa Srbija ne prelazi60 odsto zaduženosti u odnosu na BDP.\nMinistar finansija Siniša Mali je rekao da ceo svet prolazi kroz najtežu ekonomsku krizu ikada – desetine miliona nezaposlenih, zatvaraju se fabrike, propadaju privrede.\n“To se nije desilo u Srbiji, na pravi način smo izašli sa jakim merama podrške onima kojima je ta podrška bila najpotrebnija”, naveo je Mali i dodao da je država prihvatila da najveći teret bude na njenim plećima, a da privreda preživi i izađe iz krize.\nIstakao je da ničega od toga ne bi bilo da nije bilo teških reformi, još u periodu kada je Vučić bio premijer.\n“Zahvaljujući tome imamo zdrave i jake finansije i velike devizne rezerve i novca da isplatimo minimalne zarade”, dodao je Mali.\nMinistar je rekao i da je Srbija u prvom kvartalu zabeležila rast od 5 odsto dok je evrozona bila 3,3 u minusu.\n“Kod nas je dobra osnova i želimo do kraja godine da budemo prvi u Evropi po stopi rsta, ili bar na pozitivnoj nuli, a to će biti ubedljivo najbolji rezultat u Evropi”, rekao je Mali.\nMinistar energetike Aleksandar Antić je zahvalio radnicima koji ne štede ni sebe ni svoje zdravlje kako bi Srbija imala sigurno snabdevanje.\n“Održali smo redovnu proizvodnju u teškim uslovima, uveli smo rad u tri smene i imali sigurno snabdevanje svim ključnim energentima”, rekao je Antić.\nIstakao je da je sa današnjim danom ostvaren rast od 5,3 odsto u proizvodnji uglja u odnosu na prethodnu.\n“U aprilu, koji je bio težak mesec, imali smo rast od 6 odsto, što je obezbedilo energetsku stabilnost zemlje”, naveo je Antić.\nU protekla 24 sata nijedno lice nije poslato u samoizolaciju, niti na Infektivnu kliniku\nObaveštenje GO Lazarevac za sve učesnike u saobraćaju


Javni poziv za uzgoj priplodne jagnjadi | Glas javnosti\nPočetna > Srbija > Javni poziv za uzgoj priplodne jagnjadi\nKRAGUJEVAC - Direkcija za robne rezerve Kragujevca raspisala je javni poziv na koji do 20. jula mogu da se prijave nosioci poljoprivrednih gazdinstava zainteresovani za čuvanje i uzgoj priplodne jagnjadi.\nPravo da se prijave na poziv imaju nosioci registrovanih poljoprivrednih gazdinstava čija je proizvodnja i prebivalište na teritoriji Kragujevca, da nemaju neizmirene obaveze prema Direkciji za robne rezerve i budžetu grada, kao i da poseduju objekat za smeštaj i uzgoj ovaca u kojem nemaju ovce ili imaju manje od pet grla. Uslov je, takođe, i da nosilac poljoprivrednog gazdinstva nema više od 45 godina života.\nPoziv je raspisan sa ciljem utvrđivanja rang liste za poveravanje na čuvanje i uzgoj priplodne jagnjadi iz gradskih robnih rezervi, a sve informacije poljoprivrednici mogu dobiti i putem telefona 034/330-894.\nZainteresovani poljoprivrednici dokumentaciju za čuvanje i uzgoj priplodnih jagnjadi mogu preuzeti u Odeljenju za poljoprivredu Direkcije za robne rezerve. Tu tokumentaciju potom sa dokazom o registraciji gazdinstva, fotokopijom lične karte i izjave o kućnoj zajednici, poljoprivrednici treba da predaju u zatvorenoj koverti Direkcija za robne rezerve.


Radio BIR - Kosovo: Do pomirenja ne može doći bez potpunog rasvetljavanja sudbine nestalih\nKosovo: Do pomirenja ne može doći bez potpunog rasvetljavanja sudbine nestalih\nUto 24 Sep, 2019\nIstraživački institut za evropska pitanja i razvoj (RIDEA) predstavio je danas studiju "Nestala lica i raseljena lica u kontekstu eventualnog sporazuma između Kosova i Srbije", javlja Anadolu Agency (AA).\nNa predstavljanju studije objavljeni su razlozi i argumenti zašto dijalog između Kosova i Srbije treba da obuhvati pitanje nestalih lica tokom oružanog sukoba na Kosovu 1998.-1999.\nIstraživač RIDEA-e Shpend Voca izjavio je da su Kosovo i Srbija dužni da sarađuju u rešavanju pitanja nestalih, jer je to zapisano i u Ženevskoj konvenciji i deklaraciji, koja predviđa razmenu informacija između strana o nestalim osobama.\n"Nemoguće je, prema anketiranima, da se grade dobrosusedski odnosi sa Srbijom bez rešavanja slučaja nestalih osoba. Normalizacija odnosa sa Srbijom i proces pomirenja ne može se dogoditi bez definitivnog rešavanja pitanja nestalih", rekao je Voca.\nIstovremeno, istraživačica RIDEA-e, Albulena Jahja navela je da je nakon nezavisnosti Kosova 2008. godine pa do 2011. godine, došlo do povećanja povratka na Kosovo, dok je nakon 2011. opao povratak.\n"Broj povratnika povećao se odmah nakon proglašenja nezavisnosti Kosova, dok je posle 2011. zabeležen samo pad povratnika. Podaci iz ovog izveštaja i iz izveštaja UNHCR-a, pokazuju da je u 2018. godini bio najmanji broj povrataka, sa samo 327 povratnika", rekla je Jahja.\nNeke od preporuka ove studije koje bi trebale da budu uključene u dijalog između Kosova i Srbije jeste da Vlada Srbije i nadležne institucije treba da poštuju i primene međunarodne standarde u vezi s nestalim osobama, da porodice nestalih osoba trebaju imati pravo da saznaju sudbinu svojih rođaka koji nisu pronađeni i Kosovo i Srbija treba da sarađuju kako bi se sudbina nestalih rasvetlila.\nViše iz kategorije: « Crna Gora: Zatraženo da se prizna znakovni jezik kao službeni Zagreb: Svečano otvoreno 26. Međunarodno takmičenje u učenju Kur'ana »


Arheolozi istražuju praistoriju Himalaja - National Geographic Srbija\nOBJAVLJENO: 26. 02. 2013.\nTim za arheološko istraživanje Himalaja (The Himalayan Exploration and Archaeological Research Team – HEART) će provesti četiri nedelje dokumentujući arheološke artefakte, kamena skloništa i ručno isklesane pećinske sisteme rasprostranjene po velikim visinama za koje se smatra da su korišćene kao naseobine ili grobnice još u trećem veku p.n.e.\n(Podsetite se reportaže o nepalskim pećinama)\nTim od pet naučnika, koji predvodi dr Hejli Saul sa odeljenja za arheologiju u Jorku, biće baziran u Mustang dolini na Anapurna masivu gde će koristiti digitalno 3D snimanje za istraživanje i dokumentovanje u okviru nove inicijative da se istraži praistorija visokih Himalaja.\nSa idejom da arheologiju Himalaja prouče i iz ugla mreže globalnih događaja, tim će istražiti način na koji su se kulture naseljavale i prilagođavale planinskim terenima kroz vreme. U to spadaju i uticaj regiona na razvoj kultivacije i uzgoja pirinča, proučavanje eksploatacije planinskih prirodnih bogatstava, kao i posmatranje širenja Budizma.\n„Iako se dosta važnih procesa odigralo ovde, poput pripitomljenja i uzgajanja brojnih biljnih vrsta, zapravo se veoma malo zna o praistoriji Himalaja“, kaže Dr Saul, vođa ovog naučnog tima.\nIzviđačka ekspedicija je 2011. godine utvrdila da su kao rezultat spoljašnjih uticaja na velikim planinskim visinama brojni arheološki nalazi dehidrirani i stoga veoma dobro očuvani, ali ostaju nezabeleženi i njihova starost nikada nije proučavana.\n„Ovi ostaci imaju potencijal da daju veliki doprinos našem trenutnom razumevanju bitnih praistorijskih događaja. Prilikom istraživanja ćemo se truditi da svedemo naš uticaj na minimum i da u rad uključimo lokalno stanovništvo,“ dodao je dr Saul.\nRad ovog tima možete pratiti i na njihovoj Facebook stranici:\nIstorija Nepal Arheologija Istraživanja


Potvrđeno pisanje Sputnjika: Vučić i Stefanović o „migovima“ iz Belorusije - 17.04.2021, Sputnik Srbija\nPotvrđeno pisanje Sputnjika: Vučić i Stefanović o „migovima“ iz Belorusije\nPredsednik Srbije Aleksandar Vučić i ministar odbrane Nebojša Stefanović potvrdili su pisanje Sputnjika da su danas stigla dva „miga 29“ koje je Belorusija... 17.04.2021, Sputnik Srbija\npolitika, vesti, nebojša stefanović, mig-29, belorusija\nPredsednik Srbije Aleksandar Vučić i ministar odbrane Nebojša Stefanović potvrdili su pisanje Sputnjika da su danas stigla dva „miga 29“ koje je Belorusija donirala Srbiji.\n„Stigla su dva „miga 29“, uskoro stižu još dva i još mnogo toga“, rekao je predsednik Srbije Aleksandar Vučić gostujući na B92.\nStefanović je prethodno za RTS objasnio da su migovi u Srbiju stigli rasklopljeni jer se, kako je rekao, tako transportuju, a u narednom periodu biće u sastavu našeg Ratnog vazduhoplovstva.\nOn je istakao da je to deo dogovora predsednika Aleksandra Vučića sa predsednicima Rusije Vladimirom Putinom i Belorusije Aleksandrom Lukašenkom i dodao da zahvaljujućim tim dogovorima Srbija ima impresivno ratno vazduhoplovstvo.\n„Danas smo videli samo deo tih snaga. MI-35 helikoptere ste mogli da vidite koji su impresivna snaga naše zemlje i vojske, a tu su i MIG-ovi“, rekao je on i dodao da se radi na modernizaciji aviona „Orao“.\nStefanović je kazao da se koristeći naš Vojnotehnički institut, Jugoimoport SDPR i druge kompanije radi da se iskoristi znanje naših stručnjaka da se unapredi ono što Srbija proizvodi.\n„Mogli ste da vidite i platforme Mali Miloš, i Veliki Miloš, Lazar i Pasars – i sve ono što je gađalo danas“, rekao je on i dodao da će u narednih godinu, dve još naoružanja koje se razvija biti prikazano.\nIstakao je da je ponosan prikazanim na danas održanoj združenoj vežbi vojske i policije „Odgovor“ koja je izvedena u složenim meteo uslovima kao i na ocenu vežbe dobijenu od predsednika Srbije.\nGovoreći o združenom dejstvu on je istakao da se sve više se menjaju okolnosti, pretnje postaju hibridne, i dodao da sve može biti bezbednosni izazov i pretnja.\n„Važno je da su svi dobro uigrani u sadejstvu“, rekao je on.\nStefanović je ocenio da je važno da je naša vojska dobro opremljena i naoružana, da su vojnici dobro plaćeni, i dodao da su u ovom mesecu primili i značajno veću platu nego ranije, prenosi Tanjug.


Tajanstvene eksplozije: Ko ometa Iran da proizvede nuklearno oružje - 14.07.2020, Sputnik Srbija\nIran je zapljusnula serija zagonetnih dešavanja na vojnim i industrijskim objektima: eksplozije i požari se dešavaju na državnim preduzećima od strateške... 14.07.2020, Sputnik Srbija\nsvet, vesti, iran, sad\nIran je zapljusnula serija zagonetnih dešavanja na vojnim i industrijskim objektima: eksplozije i požari se dešavaju na državnim preduzećima od strateške važnosti. Teheran smatra da ovi incidenti nisu međusobno povezani, dok ih mediji pripisuju Izraelu i SAD.\nNa severoistoku Irana došlo je do eksplozije na teritoriji fabrike za proizvodnju tečnog prirodnog gasa. Kako javlja televizija „Pres“, incident se desio u gradu Fariman. Prema preliminarnim podacima, požar je ugašen, nema informacija o poginulima ili povređenima.\nIncidentu u preduzeću je prethodila eksplozija u jednom od stambenih područja Teherana prošlog vikenda. Vlasti su to objasnile eksplozijom plinskih boca u podrumu zgrade.\nPo mišljenju komentatora „Njuzvika“ Dejvida Brenana, „tajanstvene eksplozije“ u Iranu izazivaju određenu sumnju, posebno zbog incidenata na nuklearnom objektu u Natanzu, u blizini vojne baze u Parčinu.\nUkupan broj eksplozija i požara daje mogućnost da se pretpostavi da je u tome učestvovala treća strana koja vodi „nepoštenu igru“, uveren je novinar. To što se incidenti događaju u važnim vojnim i industrijskim objektima takođe izaziva sumnju da se radi o „trećem igraču“.\nAko se razmatra ova opcija razvoja događaja, ključna tačka mogućeg napada smatra se fabrika za obogaćivanje urana u Natanzu – centralni objekat iranskog nuklearnog programa koji bi uskoro trebalo da pređe na proizvodnju savremenih centrifuga.\nTeheran je zvanično saopštio da je na jednom od objekata koji se gradi došlo do požara, ali se jedan broj zapadnih i lokalnih medija slaže da se u Natanzu ipak desio požar. Kako javlja Rojters, pozivajući se na izvore u Vladi Irana, tokom incidenta je naneta značajna šteta na infrastrukturi objekta, što može usporiti izradu i proizvodnju naprednih centrifuga.\nPritom, Teheran tvrdi da je ustanovio uzrok požara, ali da ne želi da ga otkrije. Nekoliko iranskih zvaničnika je saopštilo da je incident rezultat sajber napada treće strane, ali nisu naveli dokaze niti su imenovali krivce.\n„Krivci“, najverovatnije, mogu biti SAD i Izrael, pošto već imaju slična iskustva, prenosi portal „Gazeta“. Pre 10 godina fabrika u Natanzu je napadnuta virusom „Stuksnet“ što je dovelo do kvara na skoro 100 centrifuga za obogaćivanje uranijumskog goriva. Prema pisanju „Njujork tajmsa“, virus su zajedno napravile američke i izraelska obaveštajna služba.\nIstovremeno, ne treba isključiti mogućnost da iza niza incidenata u Iranu mogu stajati i različite terorističke organizacije, kao što je DAEŠ. Iranska vlada ima dovoljno neprijatelja i unutar zemlje, kao što su separatističke grupe kurdskih, beludžskih i arapskih zajednica.\nVažno je istaći da je fabrika u Natanzu jedan od najbolje čuvanih objekata u Iranu, što sužava krug potencijalnih krivaca. „Njujork tajms“ ukazuje na poseban interes Izraela u tom pitanju. Tel Aviv odavno govori o opasnosti iranskog nuklearnog programa.\nSa druge strane, na scenu je stupila nepoznata antivladina grupa pod nazivom „Homlend čitas“ (Homeland Cheetahs) koja je, prema pisanju „Bi-Bi-Sija“, preuzela na sebe odgovornost za napad.\nPojedini zapadni analitičari ne isključuju mogućnost da „Homlend čitas“ mogu biti pokriće za strane agente, ali za sada postoji veoma malo podataka o grupi, pa je nemoguće izvući konačan zaključak.


Izveštajem „Četiri godine nacionalnih saveta“ zaokružena analiza rada nacionalnih saveta nacionalnih manjina\nPokrajinski zaštitnik građana – ombudsman 2014. godine realizovao je i treće istraživanje o primeni Zakona o nacionalnim savetima nacionalnih manjina i o radu i funkcionisanju ovih tela, nakon istraživanja sprovedenog 2011. godine. Publikacija nastala na osnovu ovih istraživanja pod nazivom „Četiri godine nacionalnih saveta nacionalnih manjina“ čini jedinstvenu identifikaciju i analizu problema u primeni Zakona koji postoje u praksi, sa prikupljenim mišljenjima nacionalnih saveta o tome u kom pravcu smatraju da treba da se vrše izmene i dopune Zakona s aspekta ovlašćenja nacionalnih saveta nacionalnih manjina.\nSaopštenje povodom Evropskog dana jezika: Zaboravljena osnovna funkcija jezika\nSutra, 26. septembra, obeležava se Evropski dan jezika, u kojem se posebna pažnja posvećuje negovanju i održavanju jezičke raznolikosti, značaju učenja jezika, posebno u svrhu povećanja višejezičnosti i interkulturalnog razumevanja.\nVojvodina je, etnički i jezički gledano, jedinstveni region u našoj zemlji i Evropi. U njoj se govori veliki broj jezika, u službenoj upotrebi je više jezika, pokrajinski javni servis emituje program na deset jezika. Pored toga, jezici koji se govore na teritoriji Vojvodine neguju se u nastavi od najranijih uzrasta, kao i putem aktivnosti brojnih kulturnih udruženja.\nPovodom 15. septembra, Međunarodnog dana demokratije: Demokratija sve dalje\nOvogodišnji, šesti po redu, Međunarodni dan demokratije građani Srbije dočekuju u sumornom raspoloženju da demokratija, sudeći prema nalazima Cesidovog martovskog istraživanja, još uvek nije Srbiju odabrala za svoju konačnu destinaciju.\nSve ono na čemu demokratski poredak zasniva svoju legitimnost - precizna formalna pravila, efikasna zaštita ljudskih prava, nepodmitljiv, stručan i profesionalan upravni aparat, nezavisni mediji, snažno civilno društvo i odgovorna politička elita, sposobna da resurse kojima raspolaže koristi na razvojno produktivan način, a vlastitu legitimnost zasniva na uspešnoj realizaciji zadatih ciljeva izloženo je snažnoj eroziji.\nSistemska korupcija govori da se formalna pravila masovno i kontinuirano izigravaju. Nerazumno dugi rok potreban za sudsku zaštitu ljudskih prava podriva poverenje u sudove. Zapošljavanje armije stranačkih pristalica nije ni malo unapredilo profesionalnost upravnog aparata. Odstupanje pojedinih medija od standarda profesije dovelo je do pojave odmetničkog novinarstva. Civilno društvo, zavisno od međunarodnih finansijera, potpuno je imobilisano, a nesposobnost svake do sada vladajuće elite da ispuni data obećanja istanjilo je poverenje u političke aktere i političke institucije.\nKada, uz prethodno rečeno, imamo u vidu da u Srbiji svaki četvrti stanovnik živi na ivici siromaštva, da raste broj nezaposlenih i da je jaz između bogatih i siromašnih sve dublji, onda i ne iznenađuje činjenica da podrška demokratiji opada. Ne samo to - u očima sve većeg broja tranzicijskih gubitnika demokratija se poistovećuje sa partitokratijom, korupcijom, klijentelizmom i pljačkaškom privatizacijom.\nPokrajinski zaštitnik građana – ombudsman je svestan da demokratija ne može da opstane ako ne uživa podršku građana. Ta će podrška biti veća ukoliko je upravljačka elita sposobnija da interese i zahteve građana prevede u operativne politike i obezbedi ekonomski uspon, veću zaposlenost, šire slobode, veću sigurnost, viši životni standard. U suprotnom, svaki će idući Međunarodni dan demokratije u Srbiji pratiti rezignirane konstatacije da je demokratija sve dalja, a pristalica demokratije sve manje.\nČetvorka za rad pokrajinske uprave\nUprkos tome što u godišnjim izveštajima Pokrajinskog zaštitnika građana - ombudsmana najmanje pritužbi ima na organe uprave AP Vojvodine i što dve trećine zaposlenih u pokrajinskoj administraciji tvrdi da su upoznati sa Kodeksom ponašanja u pokrajinskim organima, rezultati ankete ove institucije o njegovoj primeni i poštovanju, između ostalog, ukazuju i na to da u njihovom radu ima prostora za pojednostavljivanje procedura i efikasnije postupanje. Pokrajinski zaštitnik građana - ombudsman je stoga Izveštaj o rezultatima ove ankete sa preporukama uputio na adrese svih pokrajinskih organa uprave, organizacija i ustanova.\nSudeći prema odgovorima 130 zaposlenih, postavljenih i izabranih lica iz 32 pokrajinska organa, organizacije i ustanove, ukupna ocena rada pokrajinske administracije je četvorka. Tri četvrtine ispitanika tvrdi da su upoznati sa Kodeksom, dok jedna četvrtina tvrdi da sa njim nije u potpunosti upoznata. Na skali od jedan do pet, četvorkom su ocenjeni i neki od ključnih aspekata rada pokrajinskih organa uprave u odnosu na odredbe ovog Kodeksa. Polovina ispitanika četvorkom ocenjuje poštovanje njegovih pravila, kvalitet rada svojih koleginica i kolega u pokrajinskim organima, kao i celishodnost i efikasnosti postupanja ovih organa.\nPovodom 12. avgusta, Međunarodnog dana mladih: Mladi ne veruju institucijama\nDatum kreiranja: 11 avgust 2014\nOvogodišnji Međunarodni dan mladih posvećen je njihovom mentalnom zdravlju i obeležava se pod sloganom „Mentalno zdravlje je važno“. Mladi u AP Vojvodini i Republici Srbiji već decenijama odrastaju pod uticajem brojnih nepovoljnih društvenih okolnosti. Uprkos tome, Pokrajinskom zaštitniku građana – ombudsmanu mladi se još uvek retko obraćaju kako bi se informisali o svojim pravima ili zatražili njihovu zaštitu.\nMladi sa smetnjama u razvoju i psihičkim oboljenjima u još su težem položaju. Štaviše: čak i psihološki problemi ponekad su dovoljni da mladi od strane vršnjaka, pa i šire zajednice, budu diskriminisani i izbegavani. Strah od toga da će biti negativno obeleženi svakako je jedan od glavnih razloga zašto se većina mladih ustručava da zatraži savet ili pomoć čak i u institucijama u kojima je ona lako dostupna, poput institucije zaštitnika građana. Međutim, uz nepovoljne društvene okolnosti i uslove života, apatiji mladih po pitanju aktivnog odnosa prema ostvarivanju sopstvenih prava doprinose i nedorečenosti u okviru institucionalnih sistema koji pružaju usluge i mladima sa psihološkim problemima, smetnjama u razvoju i psihičkim oboljenjima.


Princip rada - MIFIMIEnergy Srbija\nHome → Toplotne pumpe → Princip rada\nPrincip rada toplotne pumpe je vrlo jednostavan. On se ogleda u korišćenju toplotne energije našeg okruženja. Toplotna pumpa koristi energiju vazduha, zemlje i podzemnih voda da bi vršila hlađenje ili grejanje vašeg objekta.\nNaziv toplotne pumpe je relativno nova fraza za većinu ljudi u poslovima grejanja i hlađenja i kao takva prvi put se uvodi na tržište osamdesetih godina prošlog veka. Ipak, toplotna pumpa je samo drugi način za reći rashladni uređaj sa kojima se stalno srećemo tipa kućnih frižidera, klima uređaja, rashladnih vitrina i mnogih drugih. Ovi uređaji mogu punim pravom da se nazovu toplotnim pumpama jer rade na principu uzimanja toplote na jednom mestu i premeštanja na drugo. Ipak, dobili su naziv rashladni uređaji po svojoj primarnoj funkciji hlađenja. Primer nam je frižider koji hladi hranu tako što oslobađa toplotu na svojoj zadnjoj strani (rešetke). Mnogi su primetili toplotnu energiju koja se tu oslobađa i verovatno se pitali kako mogu da je iskoriste. U režimu grejanja one hlade vodu ili vazduh u spoljašnjem prostoru i tako sakupljenu toplotnu energiju prenose u unutrašnji prostor koji grejemo. Nadamo se da smo vam sa ovih par rečenica približili način rada i „misteriju“ oko proizvodnje toplotne energije „ni iz čega“.\nUređaj koji koristi princip rada toplotnih pumpi je prvi put prikazan 1834. godine. Jacob Perkins, američki inženjer, dizajnirao je uređaj koji proizvodi kocke leda i to je bila preteča modernih isparivačkih sistema. 1926. godine General Eletric je napravio sistem rada toplotne pumpe na osnovu kojih funkcionišu i današnji moderni uređaji. Svima je poznato da naftni lobi još uvek drži svoje pozicije, pa je to još jedan razlog zašto ova „zelena“ tehnologija nije doživela ekspanziju u nivou koji opravdano zaslužuje.


Evropska komisija proglasila prezentaciju Siemens d.o.o. Beograd za najbolji primer dobre prakse – Personal magazin\nNa jednodnevnoj konferenciji Evropske komisije pod nazivom “Jednakost se isplati”, koja se održala 21. marta 2013. godine, u belgijskom gradu Briselu, prisustvovalo je ukupno 160 internacionalnih kompanija. Među učesnicima bila je i kompanija Siemens…\nNa jednodnevnoj konferenciji Evropske komisije pod nazivom “Jednakost se isplati”, koja se održala 21. marta 2013. godine, u belgijskom gradu Briselu, prisustvovalo je ukupno 160 internacionalnih kompanija. Među učesnicima bila je i kompanija Siemens d.o.o Beograd, a prezentacija koju je držala mag Bojana Daničić, proglašena je za najbolji primer dobre prakse za “Equality Pays Off” i zaštitu od mobinga.\nOrganizator i finansijer događaja bio je Generalni direktorat Evropske komisije za pravdu, pod patronatom Vivijan Reding, potpredsednice Evropske komisije i komesarа za pravdu i osnovna ljudska prava i pitanja građana.\n„Žene su te koje uglavnom uzimaju slobodno vreme da bi se brinule o deci, što donekle utiče na put njihove karijere. Simens teži da žene i muškaraci budu podjednako zastupljeni, ali to zahteva vremena, jer mora da uključi oba pola na svim nivoima organizacije. Simens je kompanija koja vrednuje kvalitet, a kvalitet nema podelu na muške i ženske zaposlene“ izjavila je tim povodom Bojana Daničić iz kompanije Siemens d.o.o. Beograd.\nIstovremeno, nakon više krugova intervjua, Bojana Daničić izabrana je od strane svojih kolega za jedinog eksperta Pravnog odeljenja koji će pomoći u implementaciji globalnog distributerskog ugovora u regionalne kompanije, čiji su potpisnici kompanije Simens i Varian.\nU sledećem broju Biltena Evropske komisije, koji objavljuje Generalni direktorat pravde EU, biće štampan članak o Siemens d.o.o. Beograd, kao kompaniji sa dobrom praksom u negovanju jednakosti različitosti među zaposlenima, i pre svega kompanije koja pruža zaštitu od mobinga svojim zaposlenima.\nEvropska komisija proglasila prezentaciju Siemens d.o.o. Beograd za najbolji primer dobre prakse was last modified: April 17th, 2013 by Redakcija\ndobra praksaEvropska komisijaSiemensSiemens Beograd


Prezentacija projekta „Ko je ko u lokalnoj vlasti u Rasinskom okrugu?“ | RTK\nPrezentacija projekta „Ko je ko u lokalnoj vlasti u Rasinskom okrugu?“\nNa konferenciji za medije, u organizaciji Centra za istraživačko novinarstvo i Udruženja građana „Evrokontakt“, održana je prezentacija projekta „Ko je ko u lokalnoj vlasti u Rasinskom okrugu?“\nPrema rečima predsednika Centra Slaviše Milenkovića, cilj projekta je da se putem aktuelnih medija lokalni političari precizno, detaljno i objektivno predstave najširem krugu građana.\nU prvom delu projekta, koji će biti realizovan do 15. februara naredne biće urađeni i publikovani lični i plotički profili političara iz Kruševca, Varvarina i Trstenika kao i narodnih poslanika, dok će u drugom delu biti analizirana data obećanja u predizbornoj kampanji, ali i u periodu lokalnih izbora.\nInače, ovo je deo velikog projekta „ACTION SEE“ koji sprovodi Metarmofozis Fondejšn iz Skoplja u partnerstvu sa Vestminister fondacijom iz Velike Britanije, Crtom iz Srbije, Centrom za demokratsku tranziciju iz Crne Gore i drugih.\nPrikupljen materijal biće publikovan na internet portalima kruševacpress.rs, rasinskiparlament.com i 037info.net.\nPrethodno : Zaplenjeno 24.990 paklica cigareta „merilin“ bez akcizne markice\nSledeće : Akcija u okviru Nedelje otpornosti na prirodne katastrofe i elementarne nepogode


Ivan Bašić zbog povrede napustio teren još u prvom poluvremenu\nFudbaler Zrinjskog i mladi reprezentativac Bosne i Hercegovine Ivan Bašić u duelu sa Švedskom napustio je teren zbog povrede već u 35-oj minuti.\nVezni fudbaler Ivan Bašić napustio je teren na utakmici između mladih reprezentacija Bosne i Hercegovine i Švedske u Borasu već u 35. minuti nakon što je minutu prije zadobio povredu. Slobodan Starčević na teren je umjesto njega poslao igrača slovenačkog Brava Amara Memića.\nPrema grimasama mladog fudbalera može se pretpostaviti da se radi o težoj povredi, ali njen će stepen pokazati tek detaljne pretrage nakon utakmice.\nBašić je jedan od ključnih igrača Zrinjskog u Premijer ligi Bosne i Hercegovine ove sezone, za koji je postigao četiri gola i četiri asistencije.\nPrethodni članak(VIDEO) Marković: “Željan sam košarke, dopada mi Radonjićev stil košarke”\nNaredni članakŠahisti iz Srpca osvojili Kup Republike Srpske


Stručnjaci su prethodnih dana upozoravali na povećanje broja novozaraženih, kao i na opasnost da u Srbiji zbog slabog odziva na vakcinaciju u septembru dođe do četvrtog talasa.Premijerka Srbije Ana Brnabić nedavno je najavila da je moguće da na sednici Kriznog štaba na preporuku Stručnog komiteta za imunizaciju bude doneta i odluka o trećoj dozi vakcine. Državni sekretar u Ministarstvu zdravlja Mirsad Đerlek rekao je juče da je trenutna epidemijska situacija kompleksna i da za mesec dana može biti zabrinjavajuća. On poručuje da je vrlo rizično nevakcinisan čekati delta soj i jesen.\n08:41 27.07.2021 (Osveženo: 15:22 27.07.2021)\nSednica Kriznog štaba za borbu protiv virusa korona biće održana sutra, potvrđeno je Tanjugu. Na sednici će biti razmatrana aktuelna epidemiološka situacija.\nStručnjaci su prethodnih dana upozoravali na povećanje broja novozaraženih, kao i na opasnost da u Srbiji zbog slabog odziva na vakcinaciju u septembru dođe do četvrtog talasa.\nPremijerka Srbije Ana Brnabić nedavno je najavila da je moguće da na sednici Kriznog štaba na preporuku Stručnog komiteta za imunizaciju bude doneta i odluka o trećoj dozi vakcine.\nZa treću dozu u Srbiji preporučene sve vakcine\nDržavni sekretar u Ministarstvu zdravlja Mirsad Đerlek rekao je juče da je trenutna epidemijska situacija kompleksna i da za mesec dana može biti zabrinjavajuća. On poručuje da je vrlo rizično nevakcinisan čekati delta soj i jesen.


RTCG - Radio Televizija Crne Gore - Nacionalni javni servis :: Kulturna galaksija :: Predstava "Sin" sjutra na FIAT-u\nKP ZETSKI DOM 08. 09. 2018. 12:31 >> 12:12 0\nKP ZETSKI DOM\nKraljevsko pozorište Zetski dom predstavom "Sin" rađenoj po tekstu Mirjane Medojević, u režiji Mirka Radonjića, predstaviće se sjutra uveče podgoričkoj publici na Festivalu FIAT.\n"Komad se ne bavi ratom, već onim što ostane u ljudima nakon njega. Iako ga na teritoriji Crne Gore nije bilo, mnogo Crnogoraca učestvovalo je u njemu u susjednim državama. Neki kao podsjetnik na ta vremena imaju rane na tijelu, neki na duši, neki oboje" poručuju iz Kraljevskog pozorišta.\nReditelj Mirko Radonjić pripadnik je generacije koja je odrastala u tom dobu, a koja je sada dovoljno sazrela da razumije negiranje da se to vrijeme desilo ne tako davno. Sa svojom ekipom, u procesu je tragao za najboljim načinom da se ključne teme otvore.\n„Bez revidiranja svoje istorije, ne mislim u duhu nacionalanog ponosa kako je revidiramo, već zbilja kao susret sa svojom odgovornošću i svojom krivicom, smatram da kao društvo ne možemo da napredujemo. To se apsolutno vidi kroz razne pore društvenog bivstvovanja, kroz razne podjele koje danas postoje" kaže Radonjić.\nPredstava "Sin" biće izvedena u nedjelju u 20 sati u KIC-u "Budo Tomović".\nKraljevsko pozorište FIAT 2018


Zvezda ulaže žalbu UEFA: Kazna delom očekivana\nTanjug 10. avgusta 2018. 19:30\nBEOGRAD – Fudbalski klub Crvena zvezda najavio je da će uložiti žalbu na odluku UEFA da suspenduje stadion „Rajko Mitić“ na dve utakmice u Evropi, ali i upozorio da dalji ispadi mogu da donesu izbacivanje iz međunarodnih takmičenja.\n„Kazna je drastična, ali samo delom očekivana zbog čega planiramo da uložimo žalbu. Crvena zvezda je preduzela sve mere i upozorila na mogućnost ovako teške kazne posebno posle uspešnog žalbenog postupka u februaru. Shvatamo važnost prisustva publike na stadionu, znamo koliko podrška znači igračima i baš zbog toga upozoravali smo na posledice koje mogu nastupiti“, navodi se u saopštenju kluba.\nKako se naglašava, najviše su kažnjeni fudbaleri Zvezde jer ostaju bez publike, ali i navijači i klub „koji preduzima sve da se na pravi način vrati na put evropske slave“.\n„Videćemo kakve su nam mogućnosti žalbe, barem na drugi meč kazne, ali ono na čemu treba pre svega da radimo je da nam se ovo ne ponovi jer bilo kakvo ponavljanje istog ili sličnog prekršaja u naredne minimum dve godine, bilo na domaćem ili gostujućem terenu, povlači kaznu izbacivanja iz takmičenja“.\nIz Zvezde poručuju da je domaći teren zbog podrške publike protiv bilog kog rivala bio velika prednost.\n„Ipak, verujemo da Zvezda ima snage i kvalitet da uspe u svojoj misiji, a ne sumnjamo da će zvezdaši u velikom broju biti uz igrače u domaćim mečevima i na taj način im uliti snagu da pobeđuju i u Evropi“, zaključuju sa „Marakane“.\nCrvena zvezda je sankcionisana sa dva meča bez publike i 72.000 švajcarskih franaka zbog nepristojnog skandiranja navijača na utakmici protiv Suduve u 2. kolu kvalifikacija za Ligu šampiona.\nKrunić nije više trener Radničkog iz Niša\nIzraelac Natho zvanično u Partizanu\nGarsija: Zvezda veliki korak za moju karijeru\nDelegacija FSS u Nemačkoj, vraća li se Nastasić?\nDelegacija FŠ u Nemačkoj, vraća li se Nastasić?\nKošarkasi Zvezde poceli pripreme za novu sezonu\nFinale SIM: Završne borbe za medalje, pa spektakl na Rivi\nFedererovi roditelji iskreno: Bilo nas je sramota zbog Rodžerovog ponašanja\n„On je zver“: Kirjos jedino ovog tenisera hvali, a sve u…\nMedvedev o „ruskom ruletu“ sa Novakom (foto, video)\nMedvedev osvojio Masters u Sinsinatiju\n‘Đokovic je mašina, Nadal je borac, a…